January 17th, 2011, 02:54 AM السلام عليكم ورحمة الله وبركاته أبي واحد يساعدني أريد قبولين لي ولأخي الصغير ومن أي جامعة في أمريكا والله ياجماعة الخير إني لفيت المكاتب في كل مكان وأتصلت وراسلت ولكن أسعارهم نار وحنا طالعين على حسابنا الخاص وفلوسنا الي معنا ياكود تغطي مصاريفنا مدة ستة أشهر على أمل الإنظمام بالبعثه وإذا ما أنظمينا بنشيل عفشنا ونرجع لديرتنا. قالوا لي ناس مايرسلون ملفات الانظمام بالبعثه الى الرياض إلا وهي كاملة وطالبين من ضمنها قبول جامعة للأن قبول المعهد مايمشي. وأنا لي الحين أكثر من شهر ونصف وأنا أدور احد يساعدني والله العظيم ماانسى جميله لين أموت. بنسافر من السعودية في 20-2-2011. تكفوون ياأهل الخير لاتتجاهلون موضوعي وكل واحد يعتبرنا أخوانه أو عياله.. والله يجزى صاحب الموقع خير ومن ساعده على إنشاءه والله العظيم ان هذي أخر محاولة لي للأني أيست تكفوون ردوا علي خبر أنا كلمت واحد أعطاني موقع جامعة وقال حمل هذي الاوراق وعبها وراسل الجامعه وأنا لغتي ميح مااعرف شئ . أنا خريج ثانوية وتخصصي علمي ونسبتي 85 بالمئة. وأخي تخصص علمي ونسبته 95 بالمئة. وأنا أكبر أخواني وأبوي متوفي ونبي نكمل دراستنا الي يقدر يساعدني يرد علي وانا بأخش هنا كل ساعة. اذا كان موضوعي غير مسموح به او مخالف للشروط أرجوكم لا تحذفوه وأعطوني الطريقة الصحيحة.